# Edubuntu - Linux για νεαρά ανθρώπινα όντα!

Μνεία και άδεια χρήσης

Το έγγραφο αυτό συντηρείται από την ομάδα τεκμηρίωσης του Ubuntu (https://wiki.ubuntu.com/DocumentationTeam). Για μια λίστα όσων έχουν συνεισφέρει, δείτε την σελίδα σελίδα συντελεστών

Το έγγραφο αυτό διατίθεται υπό την άδεια Creative Commons ShareAlike 2.5 (CC-BY-SA).

Είστε ελεύθεροι να τροποποιήσετε, να επεκτείνετε και να βελτιώσετε τον πηγαίο κώδικα της τεκμηρίωσης του Ubuntu, υπό τους όρους της συγκεκριμένης άδειας.

Αυτή η τεκμηρίωση διατίθεται με την ελπίδα, ότι θα είναι χρήσιμη αλλά ΧΩΡΙΣ ΚΑΜΙΑ ΕΓΓΥΗΣΗ· χωρίς καν την υπονοούμενη εγγύηση ΕΜΠΟΡΕΥΣΙΜΟΤΗΤΑΣ ή ΚΑΤΑΛΛΗΛΟΤΗΤΑΣ ΓΙΑ ΕΝΑ ΣΥΓΚΕΚΡΙΜΕΝΟ ΣΚΟΠΟ, ΟΠΩΣ ΠΕΡΙΓΡΑΦΕΤΑΙ ΣΤΗΝ ΑΠΟΠΟΙΗΣΗ ΕΥΘΥΝΩΝ.

Αντίγραφο της άδειας διατίθεται εδώ: Creative Commons ShareAlike License.

2004, 2005, 2006 Canonical Ltd. και συντελεστές του Έργο Τεκμηρίωσης Ubuntu
Το Έργο Τεκμηρίωσης του Ubuntu

Αυτό το κείμενο είναι μια εισαγωγή στο Edubuntu. Εξηγεί τις ρίζες και την φιλοσοφία του, δίνει πληροφορίες για το πως μπορείς να συνεισφέρεις στο Edubuntu και παρουσιάζει πως να βρεις βοήθεια για το Edubuntu.

Αυτό το τμήμα είναι μια εισαγωγή στο Edubuntu. Εξηγεί τις ρίζες και την φιλοσοφία του, δίνει πληροφορίες για το πως μπορείς να συνεισφέρεις στο Edubuntu και παρουσιάζει πως μπορείς να βρεις βοήθεια για το Edubuntu.

Το λογότυπο του Edubuntu

Thank you for your interest in Edubuntu 9.10 - the Karmic Koala - released in October 2009.

Το Edubuntu είναι ένα λειτουργικό σύστημα που σχεδιάστηκε για την εκπαίδευση. Βασίζεται στο Ubuntu, ένα ολοκληρωμένο λειτουργικό σύστημα που χρησιμοποιεί τον πυρήνα Linux και διατίθεται ελεύθερα στο κοινό. Ως ένα λειτουργικό σύστημα δημιουργημένο για την εκπαίδευση, το Edubuntu παρέχει μια ολοκληρωμένη λύση για:

- Εκπαιδευτές και σχολικό προσωπικό που θα ήθελαν να εγκαταστήσουν το Edubuntu σε ένα δικτυακό περιβάλλον μάθησης.

- Χρήστες στο σπίτι που θα ήθελαν να έχουν έναν αυτόνομο υπολογιστικό σύστημα που δίνει έμφαση στην εκπαίδευση για τα νεότερα μέλη του σπιτιού.

Μια και το Edubuntu είναι βασισμένο στο Ubuntu, η ομάδα του είναι μέρος της όλο και αυξανόμενης κοινότητας του Ubuntu. Η κοινότητα αυτή βασίζεται στα ιδανικά της φιλοσοφίας του Ubuntu: ότι το λογισμικό πρέπει να είναι δωρεάν, ότι θα πρέπει να μπορεί χρησιμοποιηθεί από τον κόσμο στην τοπική του γλώσσα και παρά οποιεσδήποτε ειδικές ανάγκες των χρηστών και ότι οι χρήστες θα πρέπει να έχουν την ελευθερία να το τροποποιούν και να το προσαρμόζουν στις ανάγκες τους. Για αυτούς τους λόγους η ομάδα που στηρίζει το Edubuntu κάνει την παρακάτω δημόσια δέσμευση στην παγκόσμια κοινότητα των χρηστών της:

- Το Edubuntu θα είναι πάντα δωρεάν, δεν υπάρχει επιπλέον χρέωση για "εμπορική έκδοση", Προσπαθούμε να δώσουμε ότι καλύτερο σε όλους με τους ίδιους ελεύθερους όρους.

- Το Edubuntu περιέχει ότι καλύτερο μπορεί να προσφέρει η κοινότητα του ελεύθερου λογισμικού, σε επίπεδο μεταφράσεων και προσιτότητας, ώστε να γίνεται το Ubuntu χρήσιμο σε όσο το δυνατόν περισσότερους ανθρώπους.

- Το Edubuntu κυκλοφορεί συχνά και προβλέψιμα, κάθε έξι μήνες υπάρχει νέα έκδοση. Μπορείτε να χρησιμοποιήσετε την τρέχουσα σταθερή έκδοση ή την τρέχουσα έκδοση ανάπτυξης. Κάθε έκδοση υποστηρίζεται για 18 μήνες τουλάχιστον.

- Το Edubuntu είναι αφοσιωμένο στις αρχές του ελεύθερου λογισμικού· ενθαρρύνουμε τον κόσμο να χρησιμοποιεί ελεύθερο λογισμικό, να το βελτιώνει και να το προωθεί.

Διαβάστε περισσότερα στο δικτυακό τόπο του Edubuntu

## Πληροφορίες για το Όνομα

Το Edubuntu συνδυάζει την εκπαίδευση (education στα αγγλικά) με το Ubuntu για την δημιουργία του ονόματος του (προφέρεται Εντουμπούντου). Η λέξη Ubuntu αποτελεί μια ιδεολογία ηθικής που εστιάζεται στις σχέσεις μεταξύ των ανθρώπων. Η λέξη αυτή προέρχεται από τις γλώσσες Ζουλού και Χόσα. Το Ubuntu (προφέρεται Ουμπούντου) είναι μια παραδοσιακή Αφρικάνικη έννοια, αποτελεί μια από τις θεμελιώδεις αρχές της Δημοκρατίας της Νοτίου Αφρικής και συνδέεται με την ιδέα της Αφρικανικής αναγέννησης.

Μια πρόχειρη μετάφραση της αρχής του Ubuntu είναι "ανθρωπιά προς τους άλλους". Μια άλλη μετάφραση θα μπορούσε να είναι "η πίστη σε έναν παγκόσμιο δεσμό συμμετοχής που συνδέει όλη την ανθρωπότητα".

> Αρχιεπίσκοπος Desmond Tutu

> "Ένα άτομο που διέπεται από ubuntu είναι ανοικτό και διαθέσιμο στους άλλους, τους επιβεβαιώνει, δε νοιώθει απειλή όταν οι άλλοι είναι καλοί και ικανοί, γιατί ο ίδιος ή η ίδια έχει τη δική του/της αυτο-επιβεβαίωση που πηγάζει από τη γνώση ότι ανήκει σε ένα μεγαλύτερο σύνολο και ταπεινώνεται όταν άλλοι εξευτελίζονται ή ταπεινώνονται, όταν άλλοι βασανίζονται ή καταπιέζονται"

Ως μια πλατφόρμα που βασίζεται στο Ubuntu Linux, το λειτουργικό σύστημα Edubuntu φέρνει στο πνεύμα του Ubuntu στον κόσμο της εκπαίδευσης.

## Ελεύθερο Λογισμικό

Το έργο Edubuntu είναι αφοσιωμένο στις αρχές του ελεύθερου λογισμικού· ενθαρρύνουμε τον κόσμο να χρησιμοποιεί ελεύθερο λογισμικό, να το βελτιώνει και να το προωθεί.

"Ελεύθερο λογισμικό" δεν σημαίνει ότι δεν θα χρειάζεται να πληρώσεις για αυτό (μολονότι το Edubuntu είναι δεσμευμένο ότι θα είναι δωρεάν επίσης)· σημαίνει ότι μπορείς να χρησιμοποιήσεις το λογισμικό με όποιο τρόπο επιθυμείς. Ο κώδικας από τον οποίο δημιουργείται το ελεύθερο λογισμικό είναι διαθέσιμος για να τον κατεβάσετε, να τον αλλάξετε, να τον διορθώσετε και να τον χρησιμοποιήσετε με οποιονδήποτε τρόπο. Παράλληλα με τα ιδεολογικά πλεονεκτήματα, η ελευθερία αυτή έχει και τεχνικά πλεονεκτήματα: όταν τα προγράμματα αναπτύσσονται, η σκληρή δουλειά των άλλων μπορεί να χρησιμοποιηθεί ώστε να χτίσετε πάνω τους. Με ιδιωτικό λογισμικό αυτό δεν μπορεί να γίνει και όταν αναπτύσσονται προγράμματα πρέπει να αρχίσουν από το μηδέν. Για τον λόγο αυτό η ανάπτυξη του ελεύθερου λογισμικού είναι γρήγορη, αποδοτική και συναρπαστική!

Μπορείτε να μάθετε περισσότερα για το ελεύθερο λογισμικό και την ιδεολογική και τεχνική φιλοσοφία από πίσω του στην ιστοσελίδα του GNU.

## Η διαφορά

Υπάρχουν πολλά διαφορετικά λειτουργικά συστήματα βασισμένα στο Linux: το Debian, SuSE, Gentoo, RedHat και Mandriva είναι χαρακτηριστικά παραδείγματα. Το Edubuntu είναι ένας ακόμη ανταγωνιστής σε ένα πολύ ανταγωνιστικό κόσμο. Οπότε τι κάνει το Edubuntu διαφορετικό;

Το Edubuntu προσπαθεί να δημιουργήσει μια διανομή που προσφέρει ένα ενημερωμένο και συνεκτικό σύστημα Linux για προσωπικούς υπολογιστές και εξυπηρετητές για την εκπαίδευση. Το Edubuntu περιέχει ένα προσεκτικά επιλεγμένο αριθμό πακέτων από την διανομή Debian, στην οποία βασίζεται το Ubuntu, και διατηρεί το ισχυρό σύστημα διαχείρισης πακέτων της, που επιτρέπει την εύκολη εγκατάσταση και πλήρη απεγκατάσταση των προγραμμάτων. Αντίθετα με τις περισσότερες διανομές που κυκλοφορούν με τεράστιο όγκο λογισμικού που δεν χρησιμοποιείται πάντα, η λίστα των πακέτων του Edubuntu έχει μειωθεί σε έναν αριθμό σημαντικών εφαρμογών υψηλής ποιότητας και εκπαιδευτικής σημασίας.

Εστιάζοντας στην ποιότητα, το Edubuntu προσφέρει ένα ακμαίο και πλούσιο σε χαρακτηριστικά υπολογιστικό περιβάλλον, κατάλληλο για οικιακή και εκπαιδευτική χρήση. Το έργο με υπομονή εστιάζει στην τελειοποίηση των λεπτομερειών και είναι σε θέση να κυκλοφορεί μια νέα έκδοση, με τα καλύτερα χαρακτηριστικά του σύγχρονου λογισμικού, κάθε 6 μήνες. Το Edubuntu είναι διαθέσιμο για τις αρχιτεκτονικές i386 (επεξεργαστές 386/486/PentiumII/III/IV και Athlon/Duron/Sempron) και AMD64 (επεξεργαστές Athlon64, Opteron και τους νέους 64-bit επεξεργαστές της Intel).

## Η επιφάνεια εργασίας

Η επιφάνεια εργασίας είναι αυτή που θα δείτε όταν συνδεθείτε στον υπολογιστή σας και την οποία θα χρησιμοποιείτε για να εκτελείτε και θα διαχειρίζεστε εφαρμογές. Η προκαθορισμένη επιφάνεια εργασίας για το Edubuntu είναι το GNOME, ένας κορυφαίος UNIX και Linux διαχειριστής παραθύρων και παράλληλα πλατφόρμα ανάπτυξης λογισμικού.

Άλλος ένας κορυφαίος UNIX και Linux διαχειριστής παραθύρων είναι το KDE. Το έργο Kubuntu προσφέρει στους χρήστες Edubuntu μια εναλλακτική πρόταση στον προεπιλεγμένο διαχειριστή παραθύρων GNOME. Χάρη στις προσπάθειες της ομάδας του Kubuntu, οι χρήστες του Edubuntu μπορούν τώρα εύκολα να εγκαταστήσουν και να χρησιμοποιήσουν τον διαχειριστή παραθύρων KDE στο σύστημά τους. Για να εγκαταστήσετε το Kubuntu σε μία εγκατάσταση Edubuntu, εγκαταστήστε το πακέτο edubuntu-desktop-kde. Όταν το edubuntu-desktop-kde εγκατασταθεί, θα μπορείτε να επιλέξετε να χρησιμοποιήσετε είτε το Gnome είτε το KDE ως τον διαχειριστή παραθύρων σας.

## Αριθμοί έκδοσης και κυκλοφορίας

The Edubuntu version numbering scheme is based on the date we release a version of the distribution. The version number comes from the year and month of the release rather than reflecting the actual version of the software. Our first release (Breezy Badger) was in October 2005 so its version was 5.10. This version (Karmic Koala) was released in October 2009 so its version number is 9.10.

## Βοήθεια και υποστήριξη

Το Edubuntu συντηρείται από μια γρήγορα αναπτυσσόμενη κοινότητα. Το έργο χρηματοδοτείται από την Canonical Ltd., μια εταιρία που ιδρύθηκε από τον Mark Shuttleworth. Στην Canonical απασχολούνται οι βασικοί προγραμματιστές και προσφέρουν υποστήριξη και συμβουλευτικές υπηρεσίες για το Edubuntu.

Η Canonical Ltd. είναι επίσης ο χορηγός ενός αριθμού άλλων έργων ανοιχτού λογισμικού για τα οποία περισσότερες πληροφορίες μπορείτε να βρείτε στην ιστοσελίδα της Canonical.

## Τι είναι το Linux;

Ο πυρήνας Linux (προφέρεται ως 'λίνουξ') είναι η καρδιά του λειτουργικού συστήματος Ubuntu. Ο πυρήνας είναι ένα σημαντικό τμήμα του λειτουργικού συστήματος, παρέχοντας την γέφυρα επικοινωνίας μεταξύ του υλικού και του λογισμικού.

Το Linux πρωτοδημιουργήθηκε το 1991 από έναν Φινλανδό φοιτητή που ονομάζεται Linus Torvalds. Εκείνη την εποχή, μπορούσε να εκτελεστεί μόνο σε i386 συστήματα, και ήταν ουσιαστικά ένας ανεξάρτητα δημιουργημένος κλώνος του πυρήνα UNIX, που είχε ως σκοπό να εκμεταλλευτεί την τότε νέα i386 αρχιτεκτονική.

Σήμερα, χάρη σε μιαν αξιόλογου μεγέθους προσπάθεια ανάπτυξης από ανθρώπους από όλο τον κόσμο, το Linux τρέχει σε πρακτικά οποιαδήποτε σύγχρονη αρχιτεκτονική.

Ο πυρήνας Linux έχει αποκτήσει ταυτόχρονα ιδεολογική και τεχνική σημασία. Υπάρχει μια ολόκληρη κοινότητα ανθρώπων που πιστεύουν στα ιδανικά του ελεύθερου λογισμικού και αφιερώνουν τον χρόνο τους στο να βοηθούν στην κατά το δυνατό βελτίωση της τεχνολογίας ανοιχτού κώδικα.

Τα μέλη αυτής της κοινότητας πρωτοστάτησαν σε πρωτοβουλίες σαν το Ubuntu, σε επιτροπές προτυποποίησης που διαμορφώνουν την ανάπτυξη του Ίντερνετ, οργανισμούς σαν το Mozilla Foundation, που είναι υπεύθυνος για τη δημιουργία του Mozilla Firefox, και σε αμέτρητα ακόμα έργα λογισμικού από τα οποία έχετε σίγουρα επωφεληθεί ήδη.

Το πνεύμα του ανοικτού κώδικα, που συχνά αποδίδεται στο Linux, ωθεί τους προγραμματιστές και τους χρήστες ανά τον κόσμο να δημιουργούν κοινότητες με κοινούς στόχους.

## Τι είναι το GNU;

Το έργο GNU (προφέρεται "γκνού") ιδρύθηκε το 1984 για να αναπτύξει ένα ολοκληρωμένο λειτουργικό σύστημα Unix φιλοσοφίας που να αποτελείται από ελεύθερο λογισμικό: το σύστημα GNU. Παραλλαγές του λειτουργικού συστήματος GNU, το οποίο χρησιμοποιεί τον πυρήνα Linux, χρησιμοποιούνται τώρα ευρέως.

Το έργο GNU συνδέεται στενά με την φιλοσοφία του ελεύθερου λογισμικού, η οποία είναι κεντρική στα έργα που προέρχονται από αυτό, όπως το Ubuntu. Η έννοια του ελεύθερου λογισμικού εξηγείται στο .